CELEX: 62010CN0479
Language: sl
Date: 2010-10-05 00:00:00
Title: Zadeva C-479/10: Tožba, vložena 5. oktobra 2010 – Evropska komisija proti Kraljevini Švedski

4.12.2010   
            
            
               SL
            
            
               Uradni list Evropske unije
            
            
               C 328/24
            
         Tožba, vložena 5. oktobra 2010 – Evropska komisija proti Kraljevini Švedski
   (Zadeva C-479/10)
   ()
   2010/C 328/40
   Jezik postopka: švedščina
   
      Stranki
   
   
      Tožeča stranka: Evropska komisija (zastopnika: K. Simonsson in A. Alcover San Pedro)
   
      Tožena stranka: Kraljevina Švedska
   
      Predlog tožeče stranke
   
   
               —
            
            
               Ugotovi naj se, da s tem, da so bile presežene mejne vrednosti za PMlO v zunanjem zraku v letih 2005, 2006 in 2007 v območjih SW 2 in SW 4 in v letih 2005 in 2006 v območju SW 5, Kraljevina Švedska ni izpolnila obveznosti iz člena 5(1) Direktive Sveta 1999/30/ES (1) z dne 22. aprila 1999 o mejnih vrednostih žveplovega dioksida, dušikovega dioksida in dušikovih oksidov, trdnih delcev in svinca v zunanjem zraku;
            
         
               —
            
            
               Kraljevini Švedski naj se naloži plačilo stroškov.
            
         
      Tožbeni razlogi in bistvene trditve
   
   Člen 5(1) Direktive 1999/30 določa, da države članice sprejmejo potrebne ukrepe, s katerimi zagotovijo, da koncentracije PMlO v zunanjem zraku, ne presegajo mejnih vrednosti iz oddelka I Priloge III od datumov, ki so tam določeni. Upoštevni datum v tej zadevi je 1. januar 2005.
   Iz poročil, ki jih je Švedska posredovala Komisiji za leta 2005, 2006 in 2007 je razvidno, da se bile mejne vrednosti za PMlO presežene v območjih SW 2 in SW 4 v tem celotnem obdobju in v letih 2005 in 2006 v območju SW 5.
   Zato Švedska v zvezi s temi območji in obdobji ni izpolnila obveznosti iz člena 5(1) Direktive 1999/30.
   
      (1)  UL L 163, str. 41.